JONAVOS PRADINĖ MOKYKLA

(švietimo įstaigos pavadinimas)

BIRUTĖ PRASAUSKIENĖ

(švietimo įstaigos vadovo vardas ir pavardė)

**METŲ VEIKLOS ATASKAITA**

2021-01-20 Nr.R5-1

(data)

JONAVA

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 m. rugsėjo 1 d. Jonavos pradinę mokyklą lankė 186 mokiniai (20 iš jų priešmokyklinukai), sukomplektuotos 8 pradinio ugdymo klasės ir 1 priešmokyklinio ugdymo grupė. Įstaigoje dirba 27 darbuotojai, iš jų 19 pedagoginių darbuotojų.  Jonavos pradinė mokykla veiklą organizuoja vadovaujantis 2018 m. vasario 8 d. Jonavos rajono savivaldybės tarybos sprendimu Nr. 1TS-9 patvirtintais įstaigos nuostatais, Priešmokyklinio ugdymo bendrąja programa, Pradinio ugdymo bendrąja programa, Jonavos rajono savivaldybės administracijos direktoriaus 2019 m. vasario 18 d. įsakymu Nr. 13B—190 ir Jonavos pradinės mokyklos direktoriaus 2019 m. vasario 20 d. įsakymu Nr. V1-27 patvirtintu strateginiu planu 2019-2023 metams.  Strateginio plano prioritetų ir jų įgyvendinimo tikslai:  **1. Dalykinių ir bendrųjų kompetencijų ūgtis.**  **Tikslas: Kolegialiai bendradarbiaujant gerinti ar išlaikyti tą patį mokymosi pasiekimų lygį.**  • Pagerėjo mokinių akademinių pasiekimų rezultatai. Mokinių, mokslo metus baigusių aukštesniuoju ir pagrindiniu lygiu, procentinė dalis :   |  |  |  |  |  |  |  | | --- | --- | --- | --- | --- | --- | --- | |  | 2018 m. | | 2019 m. | | 2020 m. | | | Aukštesnysis | Pagrindinis | Aukštesnysis | Pagrindinis | Aukštesnysis | Pagrindinis | | Lietuvių kalba | 18,6 | 40 | 22 | 41 | 26 | 46 | | Anglų kalba | 38 | 33 | 32 | 33 | 34 | 48 | | Matematika | 26 | 38 | 23 | 45 | 32 | 50 | | Pasaulio pažinimas | 38 | 44 | 39 | 44 | 42 | 43 |   • Įgyvendinti skaitymo ir rašymo gerinimo projektai: „Skaitau ir augu“, „Diena su knyga“, ,,Taisyklingai ir dailiai rašau“, „Dailiosios raidelės“, kūrybinių minčių konkursas „Mano gimtinės rūbas“, tarpklasinis diktanto konkursas „Rašau diktantą“.  • Informatinis bei loginis mokinių mąstymas lavinamas taikant IKT priemones pamokose, atliekant namų užduotis ir lankant neformaliojo švietimo būrelį „Robotika“.  • Gabūs mokiniai aktyviai dalyvavo akademinių gebėjimų ir kūrybiniuose konkursuose. 80% mokinių, dalyvavusių edukaciniuose konkursuose „Olympis“ (lietuvių kalbos, anglų kalbos, matematikos, biologijos, informacinių technologijų), apdovanoti diplomais, 4% medaliais. 75% mokinių, dalyvavusių olimpiadoje „Kings“( anglų kalbos, lietuvių kalbos, matematikos, pasaulio pažinimo) apdovanoti diplomais.  Džiaugiamės ir individualiais laimėjimais: Miglė Varanavičiūtė – tarptautinės pradinių klasių mokinių dailės darbų parodos – konkurso „Lietuva iš arti ir toli“ nugalėtoja, Emilijos Jonės Užkurytės, Aistės Ivanovaitės, Dominyko Melničuk piešiniai tapo LRT organizuotos „Vakaro pasakos“ iliustracijomis, Oskaras Bazevičius – gamtosaugos piešinių konkurso „Bunda gamta. Saugok ją nuo keturračių“, organizuoto Valstybinės saugomų teritorijų tarnybos prie Aplinkos apsaugos ministerijos, 3 vietos laimėtojas, Dominykas Melničuk – Kūrybiškiausių komiksų konkurso "Noriu papasakoti...", organizuoto Vilniaus atviro jaunimo centro "Mes" padalinio "Olimpija", vyresniųjų grupės nugalėtojas.  • Mokykloje didelis dėmesys skiriamas mokinių vertybinių nuostatų ugdymui bei socialinių įgūdžių plėtojimui. 99% apklaustųjų tėvų teigė, kad jų vaikui mokytis yra svarbu, 100% teigė, kad vaikas yra skatinamas bendradarbiauti.  **2. Mokymosi ir ugdymosi aplinka.**  **Tikslas. Bendradarbiaujant su mokinių tėvais, socialiniais partneriais kurti kultūringą ir saugią aplinką mokykloje.**  • Mokinių sveikatai stiprinti iki karantino organizuotos aktyviosios (mankštos, žaidimų) pertraukos, tylos ir žaidimų lauke pertraukos. Nuotolinio mokymo metu organizuotos fizinio judrumo pertraukėlės tarp užsiėmimų.  • Iki karantino organizuoti prevenciniai renginiai: akcija ,,Būk matomas“, Tarptautinė diena prieš smurtą ir patyčias, Tolerancijos diena, akcija ,,Mėnuo be patyčių“.  • Atliktas pirmų klasių mokinių adaptacijos mokykloje tyrimas, kurio rezultatai parodė, 100 % pirmokų mokykloje jaučiasi gerai ir saugia, pirmokai greitai prisitaiko prie mokyklos gyvenimo, jiems patinka mokytis, bendrauti su draugais, mokytojais.  • Specialioji pagalba teikiama visiems specialiųjų poreikių turintiems mokiniams. Efektyvi mokyklos Vaiko gerovės komisijos veikla, per metus įvyko 13 posėdžių.  • Įgyvendinta Paramos vaikams centro socialinių emocinių įgūdžių lavinimo ir smurto prevencijos programa „Antras žingsnis“, priešmokyklinėje ugdymo grupėje įgyvendinama tarptautinė programa „Zipio draugai“, kurios tikslas – padėti 5–7 metų vaikams įgyti socialinių bei emocinių sunkumų įveikimo gebėjimų, siekiant geresnės vaikų emocinės savijautos.  • Mokykla nuo 2012 m. priklauso sveikatą stiprinančių mokyklų tinklui ir aktyviai dalyvauja sveikatinimo programos „Būk sveikas", projekto Sveikatiada veiklose.  **3. Fizinė aplinka.**  **Tikslas. Kurti estetiškas, šiuolaikiškas edukacines aplinkas mokinių patyriminei veiklai.**  • Ugdymo proceso kokybei gerinti, mokinių mokymosi motyvacijai kelti pamokos vedamos netradicinėse aplinkose. Mokyklos aplinkoje: bibliotekoje, fojė, gamtamoksliniame kabinete, kompiuterių klasėje, kieme. Pasitelkiant tėvus, pamokos organizuojamos išorės aplinkose: parduotuvėse, tėvų darbovietėse, krašto muziejuje.  • Gamtamoksliniame kabinete organizuoti praktiniai tiriamieji darbai naudojant projekto „Mokyklų aprūpinimas gamtos ir technologinėmis priemonėmis“ įrangą.  • Modernizuotas gamtamokslinis kabinetas. Įrengta nauja interaktyvi lenta, kompiuteris, multimedia.  • Įrengta kompiuterių klasė, kurioje yra interaktyvi lenta, 24 planšetiniai kompiuteriai, 15 nešiojamų kompiuterių, kurie skirti nuotoliniam mokytojų ir specialistų darbui.  • Socialinio pedagogo ir psichologo kabinetas aprūpintas vaikams patogiais darbo ir poilsio baldais.  • Įrengta nauja priešmokyklinio ugdymo grupė, sukurta palanki ugdymuisi aplinka; nauji baldai, edukaciniai žaidimų kampeliai, patrauklios mokymosi priemonės.  • Vadovaujantis LR ekstremalios situacijos vadovo rekomendacijomis parengta nauja mokinių maitinimo tvarka, sudarytos saugios sąlygos mokinių maitinimui valgykloje.  **4. Bendruomenės mokymasis.**  **Tikslas. Organizuoti tikslingą mokytojų kvalifikacijos kėlimą, tėvų švietimą.**  • Tikslingas darbuotojų kvalifikacijos tobulinimas ugdymo proceso organizavimo, IKT taikymo srityse. Vidutiniškai vienam mokytojui teko 7 kvalifikacijos kėlimo renginiai, 5 iš jų – virtualūs.  Sistemingai aptariamos gerosios patirtys.  • Mokytojai Valdonei Šimonytei už kokybišką ugdymo proceso organizavimą, aktyvią ir kūrybingą pedagoginę veiklą, gerosios profesinės patirties sklaidą rajone ir respublikoje, už indėlį kuriant matematikos testų 1-4 klasėse adaptavimą Eduka klasei, skaitmeninių pasaulio pažinimo užduočių 3 klasei kūrimą, prevencinės programos "Antras žingsnis" konsultacijas respublikos mokytojoms suteiktas pradinio ugdymo mokytojo eksperto vardas.  • Už kokybišką ugdymo proceso organizavimą buvo iškeltos mokytojų Ingos Eigelienės, Ilmos Budnikienės, Valdonės Šimonytės, Inos Sipavičienės, Zitos Garbašauskienės kandidatūros Švietimo, mokslo ir sporto ministerijos projekte „Ačiū už pamokas" ir portalo Lietuvos rytas konkurse „Šauniausio Lietuvos mokytojo rinkimas 2020".  • Mokyklos mokytojų grupė įsijungė ir dalyvavo penkiuose Jonavos rajono savivaldybės kūrybinės komandos „Lyderių laikas 3“ iniciatyvų renginiuose.  • Mokytojų profesinių kompetencijų tobulinimui mokykla organizavo seminarus: „Ypatingas vaikas klasėje. Gabių ir talentingų mokinių ugdymo problemos, iššūkiai ir galimybės“, „Vertinimas ir įsivertinimas – mokomės ir augame kartu su vaiku“ mokyklos ir kitų mokyklų pradinio ugdymo mokytojams.  • Perėjus prie nuotolinio mokymo, mokykloje įdiegta Microsoft Office Teams virtuali mokymosi aplinka ir organizuoti mokymai mokytojoms ir tėvams.  • Organizuotas mokyklos socialinės pedagogės ir psichologės paskaitų ciklas tėvams „Drauge su vaiku“. Tėvų švietimo programoje dalyvavo 25 procentų tėvų, pravesti 6 užsiėmimai. Aktyvūs tėvai pasidalino patirtimi kaip praleisti laiką su vaiku, kokia pagalba reikalinga ruošiant namų darbus. |
|  |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Stiprinti formaliojo ir neformaliojo ugdymo sąsajas | Pagerėję mokinių, dalyvaujančių neformaliojo švietimo gamtamokslinėje programoje PRAGGA mokymosi pasiekimai. Sustiprėjusi mokytojų motyvacija rengti ir įgyvendinti neformaliojo švietimo programas, įgalinančias pagilinti mokinių dalykines žinias, gebėjimus ir įgūdžius. | Atliktas tyrimas- gamtamokslio (pasaulio pažinimo) ir neformaliojo švietimo ugdymo tarpusavio dermės įtaka mokinių pasiekimų rezultatams (II ketvirtis).  Tyrimo išvados pristatytos mokytojų taryboje (II ketvirtis). Priimti susitarimai dėl formaliojo ir neformaliojo švietimo ugdymo sąsajų stiprinimo 2020-2021 mokslo metais.  NMPP 4 klasės mokinių pasaulio pažinimo vidutiniškai surinktų taškų dalis ne mažesnė kaip 60 proc. Aukštesnįjį mokymosi lygį pasieks ne mažiau kaip 55 proc. mokinių, kurie mokosi pagal neformaliojo švietimo gamtamokslinę programą PRAGGA. | **1.Užduotis neįvykdyta.**  2020 m. pavasarį 4 klasių Nacionaliniai mokinių pasiekimų patikrinimai nebuvo vykdomi dėl šalyje paskelbto karantino, todėl negalėjome atlikti gamtamokslio (pasaulio pažinimo) neformaliojo švietimo tarpusavio dermės įtakos mokinių pasiekimams tyrimo ir palyginti rezultatus. |
| 1.2. Plėtoti tėvų į(si)traukimo į mokyklos gyvenimą būdus. | Įvairiapusis tėvų į(si)traukimas į mokyklos gyvenimą teigiamai paveiks vaikų mokymosi pasiekimus, psichinė sveikatą bei socialinius santykius su aplinkiniais.  Sustiprės mokyklos ir tėvų komunikacija bei partneriški santykiai. | Mokykloje įgyvendinamos bent 3 naujos mokinių tėvų įtraukimo į ugdymo procesą iniciatyvos (skaitymas kartu su vaiku, profesinio informavimo, sveikatingumo pamokos netradicinėje aplinkoje).  Ugdant bendrąsias kompetencijas, gerinant akademinius pasiekimus mokykloje įgyvendinta tėvų švietimo programa „Drauge su vaiku“, skirta mokyklos bendruomenių metams. Vyks 6 užsiėmimai tėvams per metus. | **2. Užduotis įvykdyta.** Pagrindinis tikslas, kurio siekėme įtraukiant tėvus į vaikų mokymą – teigiamas poveikis vaikų mokymosi rezultatams. Siekiant tikslo, įgyvendintos trys su tėvų bendruomene suderintos savanoriškos veiklos.  \*Bendradarbiaujant su Jonavos kultūros centru mokiniams ir jų tėvams mokykloje vyko „Viešo kalbėjimo pamokos“. Vaikai ir tėvai buvo mokomi nugalėti scenos baimę, oratorinio meno. Po mokymų mokykloje buvo vykdomas skaitymo įgūdžių tobulinimo projektas “Skaitau vaikams“ įtraukiant mokinių šeimų narius, kurie parodė gerą skaitymo pavyzdį. Perskaitytas knygas mokiniai viešai pristatinėjo kitų klasių mokiniams mokyklos bibliotekoje, fojė. Mokinių susidomėjimas skaitymu įtakojo lietuvių kalbos pasiekimų metinius rezultatus: 2018-2019 m. m aukštesniuoju lygiu baigė 22 % mokinių, pagrindiniu – 41%, 2019-2020 m. m aukštesniuoju lygiu baigė 26 % mokinių, pagrindiniu – 46% mokinių.  Profesinius pradinuko lūkesčius labai inspiruoja juos supanti socialinė aplinka, tėvų ir kitų artimų žmonių dirbamas darbas ir jų patiriami išgyvenimai, todėl tėvams buvo pasiūlyta įsitraukti į ugdymo procesą organizuojant profesinio švietimo pamokas mokykloje, tėvų darbovietėse ar kitose netradicinėse aplinkose. Mokyklos tėvų aktyvas parengė projektą „Tėvų profesijos, pomėgiai, įdomi patirtis“, kurio tikslas – padėti vaikams pažinti ir suprasti artimiausią socialinę aplinką, suvokti, kaip ji veikia žmonių gyvenimo būdą, ugdyti bendrąsias ir dalykines kompetencijas. Tėvai – kariai pasakojo apie kario profesiją, piliečio patriotizmą, vedė kūno kultūros pamokas, aiškino vaikams fizinio pasirengimo svarbą žmogaus sveikatai ir kario profesijai. Tėvai, turintys įvairių gyvenimo pomėgių, supažindino vaikus su jais, papasakojo, kaip pamėgtos veiklos įtakoja žmogaus gyvenimą. Su fotografo profesija mokiniai susipažino edukaciniame užsiėmime „Senosios fotografijos dirbtuvės“. Prasidėjus nuotoliniam ugdymui teko pakoreguoti projektą ir ieškoti įdomių profesijų žmonių virtualioje erdvėje. Mokyklos mokiniai dalyvavo nuotoliniame pasaulio pažinimo pamokų cikle „Lietuvos miškuose su ornitologu Mariumi Čepuliu“, virtualioje erdvėje mokiniai bendravo su rašytoju Tomu Dirgėla, aktore Sigita Pikturnaite bei atliko kūrybines duotis.  • Siekdama skatinti mokinių su sveikata susijusių naudingų įpročių, vertybių ir elgesio formavimąsi, mokykla įsitraukė į Lietuvos Respublikos švietimo, mokslo ir sporto ministerijos, Lietuvos Respublikos sveikatos apsaugos ministerijos, Lietuvos mokinių neformaliojo švietimo centro, Sveikatos mokymo ir ligų prevencijos centro organizuotą iniciatyvą „Aktyviai, draugiškai, sveikai“. Mokyklos bendruomenė aktyviai dalyvavo mokyklos suplanuotose įvairiose sveikatinimo veiklose. Iniciatyvos „Aktyviai, draugiškai, sveikai“ organizatoriai mokyklą apdovanojo nugalėtojos diplomu ir prizu.  Pastebėjome, kad mokyklos ir šeimos bendradarbiavimas, ugdymo turinio praturtinimas tikslingomis bendromis veiklomis užtikrina tinkamas sąlygas mokinių bendrųjų ir dalykinių kompetencijų ugdymuisi, gerai savijautai mokykloje. 94% apklaustųjų tėvų teigė, kad vaikui į mokyklą eiti patinka, 92% nurodė, kad jų vaikas noriai dalyvauja mokyklos organizuojamoje socialinėje ir visuomeninėje veikloje, 86% tėvų teigė, kad jų vaikas gauna suprantamą informaciją apie tolesnio mokymosi ir profesijos pasirinkimo galimybes.  Tęstinė tėvų švietimo programa „Drauge su vaiku“ davė teigiamų rezultatų: pagerėjo tėvų tarpusavio santykiai, tėvai domisi vaikų elgesiu, pasiekimais, atvyksta į mokyklą ne tik tada kai kviečiami, bet ir patys vyksta į mokyklą individualiems pokalbiams, skambina telefonu, rašo žinutes. |
| 1.3.Stiprinti mokinių mokėjimo mokytis gebėjimų ugdymą bendradarbiaujant projekto „Lyderių laikas 3“ savivaldybės pokyčio projekto veiklose. | Sustiprėjęs bendradarbiavimas mokykloje ir už jos ribų ugdant mokinių mokėjimo mokytis gebėjimus.  100 proc. pradinio ugdymo mokytojų taiko mokėjimo mokytis strategijas pamokose. | Priimtas susitarimas dalyvauti bent penkiuose “Lyderių laikas 3“ savivaldybės pokyčio projekto veiklose, mokymuose. Bent su viena savivaldybės mokykla bendradarbiaujama įgyvendinant pokyčio projekto veiklas (per metus).  Organizuotas seminaras rajono pradinio ugdymo mokytojams „Ypatingas vaikas pradinėse klasėse. Gabių ir talentingų mokinių ugdymo problemos, iššūkiai ir galimybės“ (II ketvirtis) | **3. Užduotis įvykdyta**. Jonavoje veikianti projekto „Lyderių laikas 3“ kūrybinė komanda pakvietė Jonavos mokyklas savaitės metu dalyvauti skaitymo maratone, skirtame Baltų literatūros savaitei/ Baltu literatūras nedēļa. Prie šios akcijos mūsų mokyklos bendruomenė  prisijungė 2020 m. rugsėjo 21- 25 dienomis. Akcijos metu klasėse, bibliotekoje, lauke buvo skaitomos latvių liaudies pasakos, ištraukos iš įvairių latvių rašytojų kūrinių. Iš viso skaitymo maratone dalyvavo 170 mokinių ir 27 suaugusieji, jų tarpe 10 mokinių tėvų. Mokiniai piešė skaitomų kūrinių iliustracijas, priešmokyklinės grupės vaikai šoko IKT pagalba demonstruojamą latvių vaikų šokį, bandė kartu dainuoti latviškai. Pailgintos grupės mokiniai lygino panašiai skambančius lietuviškus ir latviškus žodžius, Baltų vienybės dienai paminėti gamino „baltiškas“ gėlytes-rankeles ir jomis mojavo broliškos Latvijos vaikams.  \*Projekto „Lyderių laikas 3“  (LL3) Jonavos rajono savivaldybės kūrybinė komanda 2020m. gruodžio 14 d. organizavo nuotolinį mokyklų lyderystės iniciatyvų renginį „Psichologinio atsparumo ugdymas ir pasitikėjimo savimi stiprinimas", kuriame dalyvavo daugiau nei trisdešimt įvairių Jonavos rajono švietimo įstaigų darbuotojų. Mokymus vedė kognityvinės elgesio terapijos specialistė, psichologė Eglė Masalskienė. Mokymuose dalyvavo ir mūsų mokyklos pedagogai.  \*2020 m. birželio 22 d. dalyvavome Jonavos r. Raimundo Samulevičiaus progimnazijos projekto „Lyderių laikas 3“ komandos narių organizuotame praktiniame seminare „Mokėjimo mokytis kompetencijos ugdymas“. Buvo aptarti ir metodai, kurie galėtų padėti mokiniams stiprinti mokėjimo mokytis gebėjimus.  \*2020 m. spalio 22 d. projekto „ Lyderių laikas 3“ Jonavos r. savivaldybės komanda organizavo mokymus- seminarą „Aš ir pokyčiai‘, kuriame dalyvavo ir mūsų mokyklos atstovai. Seminaro metu lektorė padėjo gilintis į pokyčio, kaip neišvengiamo kiekvienos organizacijos reiškinio svarbą. Seminaro metu dirbome individualiai, diskutavome grupėse apie tai, kokios asmeninės nuostatos padeda gyvenime siekti pokyčių, veikti ir kokios mus riboja. Buvo įdomu susipažinti su pasaulyje plačiai žinomais pokyčių valdymo modeliais – MUSICA, KOTTER ir ADKAR.  \*Atsižvelgiant į projekto „Lyderių laikas“ tematiką stiprinti mokėjimo mokytis kompetenciją bei bendradarbiaujant su Jonavos rajono mokyklomis 2020 m. gruodžio 27 d. organizavome ir pakvietė projekto „ Lyderių laikas 3“ Jonavos r. savivaldybės komandos narius prisijungti prie nuotolinio seminaro „Ypatingas vaikas klasėje. Gabių ir talentingų mokinių ugdymo problemos, iššūkiai ir galimybės“. Seminarą vedė Alma Balnienė ir Renata Zakarienė, Vilniaus „Šviesos“ pradinės mokyklos pradinio ugdymo mokytojos ekspertės. Nuotoliniame seminare dalyvavo 30 įvairių Jonavos rajono švietimo įstaigų pradinio ugdymo pedagogų. Lektorės dalinosi praktine patirtimi kaip dirbant pradinių klasių mokytoja ugdyti gabius ir talentingus mokinius, kaip juos pastebėti, kokios galimybės atsiveria jų gabumams ugdyti.  Projekte gauta nauja informacija sudarė galimybę rasti naujų sprendimų, keičiasi bendradarbiavimo tarp mokyklų kultūra, tapome viena kitai atviresnės. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Stiprinti formaliojo ir neformaliojo ugdymo sąsajas | 2020 m. pavasarį 4 klasių Nacionaliniai mokinių pasiekimų patikrinimai nebuvo vykdomi dėl šalyje paskelbto karantino, todėl negalėjome atlikti gamtamokslio (pasaulio pažinimo) neformaliojo švietimo tarpusavio dermės įtakos mokinių pasiekimams tyrimo ir palyginti rezultatus. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Pereiti prie Nuotolinio ugdymo LR ekstremalios situacijos metu | 1. Vadovaujantis Lietuvos Respublikos švietimo, mokslo ir sporto ministerijos teisiniais aktais parengtas Jonavos pradinės mokyklos ugdymo organizavimo nuotoliniu būdu tvarkos aprašas, patvirtintas Jonavos pradinės mokyklos direktoriaus 2020 m. rugpjūčio 31 d. įsakymu Nr. V1-44. Nuotolinis mokymas vykdomas vadovaujantis šiuo aprašu.  2. Įdiegta Microsoft Office 365 Teams virtualios mokymo (si) aplinkos platforma mokykloje. Organizuoti mokymai mokytojams ir tėvams, užtikrinant reikalingą abipusį mokinių ir mokytojų ryšį nuotoliniam ugdymui(si). Su mokiniais ir jų tėvais komunikuojama asinchroniniu ir sinchroniniu būdu. |
| 3.2. Įstaigos uždarymas ir perėjimas prie IPR režimo. | Jonavos rajono savivaldybės administracijos direktoriaus 2020 m. lapkričio 16 d. įsakymu Nr. 13B-1701 nustatytas infekcijų plitimą ribojantis režimas. Infekcijos plitimas sustabdytas uždarant įstaigą savaitės laikotarpiui, suformuoti maisto daviniai gaunantiems nemokamą maitinimą. |
| 3.3. Įsteigta Priešmokyklinio ugdymo grupė | Sukomplektuota priešmokyklinė ugdymo grupė. Sukurta ugdymuisi tinkama aplinka.  Išduotas Nacionalinio visuomenės sveikatos centro prie sveikatos apsaugos ministerijos leidimas-higienos pasas 2020 m. rugsėjo 2 d. Nr. (2-21/14.2.1.)LHP-4011 dėl priešmokyklinės ugdymo grupės steigimo mokykloje. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
|  |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Tobulinti žmogiškųjų išteklių kompetenciją. |
| 7.2.Gilinti žinias nuotolinio darbo organizavimo procesuose. |

**V SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)